**Tjaša Fabjančič: Pripovedi**

O življenju na begu, o upanju izkoreninjenih in osamljenih, o mejnih srečevanjih in iskanju identitete govorijo nove pesmi pevke in skladateljice **Tjaše Fabjančič.** „Riše zgodbe iz sanj, žive podobe“ pravi pesem „Najeta soba” – kar velja za celotni poetični in na trenutke surrealni pripovedni svet albuma **PRIPOVEDI / ERZÄHLUNGEN / TALES** (Sessionwork Records, Dunaj).

Skladbe Tjaše Fabjančič na samosvoj in prepoznaven način zazvenijo v osvežilnem koktejlu šansona, glasb sveta, jazza in slovenske popevke. Na tem potovanju skozi fantazijske svetove od fada do bluesa, od Indije do slovanske otožnosti in temperamenta se vokalu pridružita še Mariborčan Borut Mori na harmoniki in najbolj kreativni in mednarodno aktivni slovenski kontrabasist Robert Jukič.

Tjaša Fabjančič je jazzovsko petje študirala na Univerzi za glasbo v avstrijskem Gradcu in na konzervatoriju v Amsterdamu. Je večkratna finalistka kompozicijske nagrade Jazzon, leta 2009 pa je prejela 1. nagrado Jazzona za skladbo "Smeh in solze". S svojo jazzovsko zasedbo Playgrounds je bila nagrajena na več evropskih jazzovskih tekmovanjih (*Jazz Hoeilaart*, Belgija, *Kodolanyi Jazz Competition*, Madžarska). Prvi album Traveling je leta 2009 izšel pri založbi avstrijske radiotelevizijske hiše ORF, drugi album Circles pa dve leti kasneje pri dunajski založbi Sessionwork Records. Leta 2012 je nastal projekt **Pripovedi.**

*“pevka, ki zna z očarajočo lahkotnostjo in eleganco velike dive s svojo izredno izraznim in karizmatičnim glasom, naj bo s pomočjo teksta ali s čisto vokalno spretnostjo, vsaki posamezni skladbi dati lasten značaj.”* *(Michael Ternai, musicaustria.at)*

Line-up:

Tjaša Fabjančič – glas, kompozicija, melodična tolkala

Borut Mori – harmonika

Robert Jukič – kontrabas

*Gosta na zgoščenki:*

Michael Lagger – klavir

Patrick Dunst – sopranski saksofon, flavta